### 2.     Orientering om budgetopfølgning Teknik og Miljøudvalget pr. 29. februar 2020

**Åbent**

Sagsnr.: 326-2020-6265        J.nr.: 00.30.14           Dokumentnr.:
326-2020-134362

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 29. februar
2020. Dispositionsregnskaberne viser et samlet forventet merforbrug på 12,3
mio. kr. (sidste måned et forventet merforbrug på 12,8 mio. kr.)

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en handleplan
i dialog med direktøren og Økonomistaben. Nogle partnerskabsholdere vurderes at
have øget risiko for at få merforbrug, eller for at deres budgetopfølgning
bliver for upræcis, hvorfor de følges tæt og har høj prioritet i forhold til
konsulentstøtte og controlling.

Det skal bemærkes, at budgetterne vedrørende drift ikke
indeholder overførsler fra 2019. Sag om dette behandles i Kommunalbestyrelsen i
april.

Partnerskabsholderne er blevet bedt om at indberette de mest
realistiske forventninger til udgifter og indtægter for hele året. Her ud over
har de også indberettet, hvor meget de forventer overført fra 2019 – dette er
anført i en særlig kolonne i den vedlagte oversigt.

De forventede mer-/mindreforbrug skal således sammenholdes
med partnerskabsholderens forventninger til overførslen fra 2019. Eksempelvis
kan der være en række partnerskabsholdere, hvor der står et forventet
merforbrug, men hvor dette modsvares af, at der forventes overført et
mindreforbrug fra 2019.

Det bemærkes, at de anførte overførsler alene er
partnerskabsholdernes skøn/forventninger. Det anførte samlede
mer-/mindreforbrug kan således ikke pt. tages som udtryk for det forventede
regnskabsresultat for 2020.

*Plan, Byg og Miljø:*

Der forventes et merforbrug på området på 5,5 mio. kr.
(uændret i forhold til sidste måned). Merforbruget består dels af, at Natur og
Miljø har disponeret med at opsparede midler fra 2019 på 1,5 mio. kr. til indsatsplaner
anvendes i 2020 og dels af, at færgeområdet ikke forventer at kunne indhente
merforbruget fra 2019 på 4,0 mio. kr.

*Vej, Ejendom og Affald, ekskl. brugerfinansieret område*

Der forventes et merforbrug på området på 6,8 mio. kr.
(sidste måned et forventet merforbrug på 7,3 mio. kr.) som primært skyldes, at
Ejendomme forventer at anvende hele det overførte beløb på 5,6 mio. kr. fra
2019. Derudover forventes et merforbrug i 2020 på Entreprenørafdelingen på 1,7
mio. kr. da det ikke vurderes, at hele merforbruget på 2,4 mio. kr. fra 2019
kan indhentes i 2020. Ændringen i forhold til sidste måned skyldes, at Patricia Lassen og
[adresse] nu forventer at kunne indhente et merforbrug fra 2019 på 0,5 mio. kr.

*Serviceudgifter*

I aftalen mellem regeringen og KL om kommunernes økonomi i
2020 er der sat en ramme for kommunernes samlede udgifter til service.
Måltallet for, om Kalundborg Kommune overholder sin del af aftalen, er det
oprindeligt vedtagne budget til service. I forhold til de oprindeligt
budgetterede serviceudgifter på Teknik- og Miljøudvalgets område forventes et
merforbrug på 7,9 mio. kr.

*Udvalgets anlæg*

På Teknik- og Miljøudvalgets anlægsområde viser
budgetopfølgningen, at der, ud fra en overordnet ledelsesvurdering, forventes
et mindreforbrug ultimo 2020 på 23,3 mio. kr. (uændret i forhold til sidste
måned). Der forventes overført 21,8 mio. kr. til udførelse i 2021 og
efterfølgende år (uændret i forhold til sidste måned), og der forventes et
mindreforbrug på 1,5 mio. kr. (uændret i forhold til sidste måned).

Mindreforbruget på 23,3 mio. kr. er specificeret på de
enkelte anlægsprojekter i vedlagte bilag.

**Økonomiske konsekvenser**

På driftssiden viser dispositionsregnskaberne et samlet
forventet merforbrug for Teknik- og Miljøudvalgets område på 12,3 mio. kr. (sidste
måned et forventet merforbrug på 12,8 mio. kr.)

I forhold til de oprindeligt budgetterede serviceudgifter på
udvalgets område forventes et merforbrug på 7,9 mio. kr. (sidste måned et
forventet merforbrug på 13,1 mio. kr.). Forskellen skyldes primært udmøntning
af ejendomsstrategiens mål og modsvares af en tilsvarende ændring på
Økonomiudvalget område, hvor ejendomsstrategien er placeret budgetmæssigt.

På anlægssiden viser
budgetopfølgningen, at der, ud fra en overordnet ledelsesvurdering, forventes
et mindreforbrug ultimo 2020 på 23,3 mio. kr. på udvalgets område. Der
forventes overført og forbrugt 21,8 mio. kr. i kommende år. (uændrede i forhold
til sidste måned).